ЈАВНО ПРЕДУЗЕЋЕ ЗА ИЗГРАДЊУЛАЗАРЕВЦА

11550 Лазаревац, Дула Караклајића бр. 44

Тел/факс: 011/8120-449 • е-mail: office@jpzilazarevac.com

ПИБ: 101131425 • МБ: 07095210• Текући рачун: Banca Intesa 160-462235-83

**УПУТСТВО**

**ПОНУЂАЧИМА О ДОСТАВЉАЊУ ЗАТВОРЕНИХ ПИСАНИХ ПОНУДА ЗА ПРОДАЈУ СЛУЖБЕНИХ ПУТНИЧКИХ ВОЗИЛА ПУТЕМ ПРИКУПЉАЊА ЗАТВОРЕНИХ ПИСМЕНИХ ПОНУДА**

Упутство понуђачима о достављању затворених писмених понуда (у даљем тексту: Упутство) за продају службених путничких возила Јавног предузећа за изградњу Лазаревца (у даљем тексту: ЈП за изградњу Лазаревца) садржи податке о захтевима Јавног предузећа у погледу садржине понуде, као и услове под којима се спроводи поступак продаје возила.

Понуђач мора да припреми понуду и достави понуду у целини у складу са Упутством.

У супротном, понуда се одбија.

Понуђач доставља понуду искључиво на Обрасцу понуде, у затвореној коверти тако да се при њеном отварању може проверити да ли је коверта онаква каква је предата, и не може се накнадно мењати. Коверта са понудом мора имати ознаку :„ПОНУДА- за куповину возила са назнаком редног броја из табеле и назива возила које се купује- НЕ ОТВАРАТИ“ , а на полеђини назив (правног лица) или име и презиме (физичког лица) и седиште/адресу и број телефона понуђача, као и име особе за контакт. За свако возило се подноси посебна понуда, у посебној коверти са наведеном назнаком.

Понуда мора да садржи понуђену цену у динарима са ПДВ-ом .

Понуду могу поднети сва правна и физичка лица ,која доставе понуду у складу са условима предвиђеним овим Упутством, на Обрасцу понуде.

Образац понуде мора бити исправно попуњен и потписан, а за правно лице и оверен печатом. Уколико Образац понуде није исправно попуњен, потписан, а за правно лице и оверен печатом, понуда ће бити одбијена као непотпуна.

Понуђач је дужан да уплати **депозит** у износу од 10% од вредности почетне продајне цене возила за које се доставља понуда. Уколико понуђач доставља понуду за више возила, дужан је да уплати депозит за свако возило. Уплату извршити на благајни ЈП за изградњу Лазаревца.

Депозит се уплаћује на дан отварања понуда и урачунава се у купопродајну цену купца а остали део плаћа у року од 3 дана од дана закључења уговора.   
 ЈП за изградњу Лазаревца ће вратити положени депозит понуђачима који су поднели понуде за куповину, а нису проглашени за најповољнијег понуђача. Учесницима у поступку који нису проглашени за најповољнијег понуђача уплаћени депозит се враћа истог дана, на начин како су и уплатили, након окончања поступка избора најповољнијег понуђача.   
 На повраћај депозита нема право понуђач који је изабран за најповољнијег понуђача, уколико не закључи уговор или не уплати купопродајну цену у уговореном року.

У случају подношења понуде од стране правног лица, понуда мора да садржи и:

* за правно лице – фотокопију извода из Агенције за привредне регистре;

У случају подношења понуде од стране физичког лица, понуда мора да садржи и:

* фотокопију личне карте;
* У случају сумње, ЈП за изградњу Лазаревца ће затражити оригинал документа на увид. Понуђач одговара за тачност података.

Понуда се саставља тако што понуђач уписује тражене податке у Образац понуде и доставља документацију потребну за учешће у поступку продаје (документ о регистрацији односно копију личне карте), и потписаним Обрасцем понуде, за возило за које се даје понуда.

**Понуђач, правно лице**, дужан је да у Обрасцу понуде наведе: назив фирме, адресу, матични број и ПИБ, контакт особу, број телефона, е-mail адресу, понуђену цену по возилу у динарима са ПДВ-ом, име и презиме лица овлашћеног за заступање, његов потпис и печат фирме.

**Понуђач, физичко лице,** дужан је да у Обрасцу понуде наведе: име и презиме понуђача, адресу, матични број и број личне карте, контакт особу, телефон, е-mail адресу, понуђену цену по возилу у динарима са ПДВ-ом,

Неблаговремено приспеле понуде биће враћене неотворене понуђачима, са назнаком да су поднете неблаговремено и неће се узети у разматрање.

**Неблаговремена** понуда је понуда која је предата ЈП за изградњу по истеку датума одређеног у јавном огласу, као рок за подношење понуда.

Понуде које нису сачињене у складу са Упутством ће бити одбијене као непотпуне.

**Непотпуна** понуда је понуда која је благовремено предата али која не испуњава све захтеве из Упутства, у којој је понуђена цена нижа од почетне продајне цене дате у јавном огласу, понуда у којој цена није наведена у динарима,понуда уз коју није достављена захтевана документација, као и понуде са варијантом.

Комисија ће констатовати да је поступак продаје возила неуспео: ако нико није доставио понуду, ако нико од понуђача није доставио благовремену понуду, ако нико од понуђача није доставио прихватљиву понуду.

Критеријум за избор најповољније понуде за куповину возила је **највиша понуђена цена за свако појединачно возило.**

Уколико два понуђача понуде исту цену, поступак ће се наставити путем јавне лицитације.  
О јавном отварању понуда сачињава се Записник који садржи податке о члановима Комисије, присутним представницима понуђача, податке из понуда, достављену документацију, датум достављања понуде, време почетка и завршетка јавног отварања понуда.

После завршетка јавног отварања понуда, разматрања понуда које испуњавају услове из овог Упутства и рангирање достављених понуда према наведеном критеријуму за избор најповољније понуде, Комисија ће донети одлуку о избору најповољније понуде у року од седам дана од дана јавног отварања понуда. Одлука о избору најповољније понуде биће објављена на сајту ЈП за изградњу и достављена свим понуђачима у року од три дана од дана доношења исте.

Најповољнији (изабрани) понуђач ће бити позван да закључи уговор о купопродаји.

Најповољнији (изабрани) понуђач је у обавези да у року од три дана од дана закључења уговора о купопродаји уплати целокупан понуђени износ на рачун ЈП за изградњу Лазаревца. Уплаћени депозит ће се урачунати у уговорену цену. Уколико најповољнији (изабрани) понуђач не изврши уплату купопродајне цене за возило у прописаном року, губи право на повраћај депозита. У случају да најповољнији понуђач у наведеном року не изврши уплату купопродајне цене за возило или из неког другог разлога одустане од куповине возила и закључења Уговора, као најповољнији ће бити изабран први наредни понуђач по рангу.

Понуђач који је потписао уговор о купопродаји и извршио финансијске обавезе према продавцу, дужан је у року од десет дана од дана потписивања уговора о купопродаји, да изврши преузимање возила о свом трошку. У случају да понуђач не изврши своју обавезу у року, Дирекција ће зарачунати лежарину возила за сваки дан закашњења у износу од 1% продајне вредности возила. Порез и остали трошкови падају на терет купца.

Возила се продају у виђеном стању и неће се примати никакве рекламације које се односе на квалитет и карактеристике истих.

**Комисија за прикупљање понуда**